Jean Verdier

Jean Verdier P.S.S. (født 19. februar 1864 i La-Croix-Barrez ved Rodez i Frankrike, død 9. april 1940 i Paris) var en av Den katolske kirkes kardinaler og erkebiskop av Paris 1929–1940. Han ble kreert til kardinal i 1929 av pave Pius XI. Han deltok på konklavet 1939 som valgte pave Pius XII.

 Liv og virke
miniatyr|Jean Verdier overrekker Maria en modell av det nyopprettede kapell (utsnitt av et blyinnfattet glassmaleri i Sainte-Thérèse.kapellet i Paris)
 Bakgrunn
Jean Verdier studerte katolsk teologi og filosofi ved presteseminaret i Rodez og trådte i 1886 inn Saint-Sulpice-kongregasjonen.

Prest
I 1887 ble han presteviet og ble deretter dosent ved presteseminaret i Périgueux, som han ledet fra 1898 til 1912. Fra 1912 til 1920 var han fakultetsmedlem og superior vced ordenens seminar Des Carmes i Paris. I 1923 ble han æreskanonikus i Paris. Fra 1926 til 1929 ledet han ordenen i egenskap av stedfortredende superior og så som generalsuperior. I 1929 ble han generalvikar i erkebispedømmet Paris og apostolisk protonotar.

Erkebiskop av Paris, og kardinal
Den 18. november i 1929 ble han utnevnt til erkebiskop av Paris. Pave Pius XI eleverte ham den 16. desember 1929 som kardinalprest med tittelkirken Santa Balbina, og bispeviet ham den 29. desember - medkonsekratorene var Alfred-Henri-Marie Baudrillart, generalvikar av Paris, og Emmanuel-Anatole Chaptal, som begge var hjelpebiskoper i Paris.

Kort tid etter utnevnelsen til erkebiskop beordret han alle prester til å gjennomføre omfattende undersøkelser av alkoholisme i sine menigheter. For den raskt voksende befolkningen i sitt erkebispedømme startet han et stort kirkebyggingsprogram i 1930: Les chantiers du cardinal («kardinalens byggeplasser»).Le patrimoine architectural: l'église Sainte-Agnès, 2024-09-23, menigheten Maison-Alfort

I februar 1934 rettet han i «Semaine religieuse» et budskap til de troende i sitt erkebispedømme, hvori han uttrykte sin sorg over de blodige uroligheter som hadde funnet sted i hovedstaden. «Måtte dette
smertefulle offer bli til velsignelse for fedrelandet. Våre barn er falne fordi de ønsket et skjønnere og ærefullere Frankrike. De har beseglet sitt ønske med sitt blod. La oss love dem å løfte oss over alle politiske stridigheter og virkelig gjøre fred og forståelse mellem oss innbyrdes.»ææ Kardinalen oppfordret alle å vende tilbake til de gamle dyder.Tidsskriget St Olav, 22. februar 1934, nr. 8, 1934.

Som pavelig legat representerte han Paven ved mange anledninger utenlands. Han var motstander av fascismen.TIME Magazine. Spanish Split  4. juli 1938

Etter Krystallnatten i november 1938, da nazistene i Tyskland gikk løs på jødene blant annet ved øceleggelser av synagoger, offentliggjorde kardinalen et felles brev med kardinalene Jozef-Ernest Van Roey (erkebiskop av Mechelen) og Alfredo Ildefonso Schuster (erkebiskop av Milano) som kritiserte drapene og beklaget «det dødelige utfall av Tysklands raselære: Veldig nær oss, i under påskudd av raserettigheter, jaktes tusenvis av mennesker som ville dyr, fratas deres av deres eiendom, og reduseres til pariaer som forgjeves søker asyl blant sivilserte, og et stykke brød.»Cette déclaration ainsi que celles d'autres prélats sera publiée le 20 décembre 1938 par la Documentation catholique (col. 1481-1510), ainsi que dans un volume de la Bonne Presse, L'Église contre le racisme début 1939. Voir aussi cette recension ..

Han beskrev annen verdenskrig som «et korstog ... Vi kjemper for å bevare folkenes frihet verden rundt, det måtte være om de er av et stort eller et lite folk, og for å verge deres eiendom og deres liv. Ingen annen krig har hatt mål som er mer åndelige, moralske og kort sagt mer kristne».TIME Magazine. "Crusade"  19. februar 1940

Han døde den 9. april 1940 i Paris og ble bisatt i katedralen, Notre-Dame.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Kardinal Jean Verdiercatholic-hierarchy.org verdier, lest 25. oktober 2021
Litteratur
 Yves Breière: « Le Cardinal Verdier. Son rôle en France et hors de France ». Études, CCXLIII (1940), pages 199-213
 Jean-Joseph Moussaron: Le Cardinal Verdier. Imprimerie coopérative du Sud-Ouest, Albi. 1949.
 Yves Chiron: Pie XI, Perrin, Paris, 2004
 Alain-René Michel: Achille Ratti pape Pie XI'', Rapport des Archives diocésaines de Lille.
Referanser

 Eksterne lenker 
 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Franske sulpicianere
Kategori:Personer fra departementet Aveyron
Kategori:Linjen Rebiba